Malcolm Lincoln

Malcolm Lincoln on Eesti ansambel, mis tegutseb alates 2009. aasta oktoobrist. Bändi liikmed on Robin Juhkental (vokaal, elektroonika) ja Madis Kubu (basskitarr). Robin Juhkental iseloomustab bändi stiili kui "elektrooniline popp natuke veiderdava alatooniga". Bändi nimi pärineb telemängust "Kes tahab saada miljonäriks?", kus üks osaleja pakkus Abraham Lincolni, Ameerika Ühendriikide 16. presidendi nimeks "Malcolm Lincoln". Malcolm Lincoln koos saatva vokaalkvartetiga Manpower 4 võitis võistluse Eesti Laul 2010 lauluga "Siren" ja esindas Eestit 2010. aasta Eurovisiooni lauluvõistlusel. Bändi debüütalbum "Loaded With Zoul" ilmus 2010. aasta mais. Malcolm Lincoln sai alguse Robin Juhkentali sooloprojektina, kui ta 2009. aasta sügisel laadis üles oma esimesed lood veebiportaali MySpace nime "Malcolm Lincoln" all. Kui Juhkental sai kutse esineda Tallinnas Kinomajas 31. oktoobril 2009, palus ta sõber Madis Kubul esinemisel bassi mängida. Kubust sai Malcolm Lincolni alaline liige. Hiljem detsembris esitas Vaiko Eplik, Eesti helilooja ja muusikaprodutsent, Robin Juhkentalile pakkumise anda tema Mortimer Snerdi plaadimärgi all välja väike tiraaž plaate. Eplik pakkus end ka plaadi produtsendiks. 2010. aasta alguses esitas Juhkental kaks lootustandvamat lugu oma valmivalt plaadilt – "I'm Still Standing Here" ja "Siren" – üle-eestilisele lauluvõistlusele Eesti Laul 2010. "Siren" valiti üheks kümnest finaali pääsevast loost (pärast ühe teise edasipääsenu diskvalifitseerimist) ja võitis lõppvõistluse, mis toimus 12. märtsil. Võistlusel esitati lugu koos saatva vokaalkvartetiga Manpower 4. Eesti Laul 2010 võitmise tulemusena esindas Malcolm Lincoln Eestit 2010. aasta Eurovisiooni lauluvõistlusel. Aprillis 2010 pakkus Universal Music Malcolm Lincolnile artistilepingut, mille bänd ka allkirjastas. Ansambli esikalbum "Loaded With Zoul" ilmus 20. mail 2010. 25. mail 2010 esinesid nad Oslos Eurovisiooni lauluvõistluse esimeses poolfinaalis, kuid finaali bänd ei pääsenud. "Loaded With Zoul" (2010) "Siren" (2010) "Loaded With Zoul" (2010) "Man On The Radio" (2011) "Bye" (2012) Niineste, Mart (13. veebruar 2010). "Tassike teed Robin Juhkentaliga". Eesti Päevaleht. Vaadatud 13. märts 2010. Allkivi, Kais (23. jaanuar 2010). ""Eesti laulu" finalist Robin Juhkental: laulmist pole ma kunagi õppinud". Õhtuleht. Vaadatud 15. märts 2010. Nestor, Siim (21. mai 2010). "Robin Juhkentali peadpööritav aasta". Eesti Ekspress. Vaadatud 25. mai 2010. Meelis, Kapstas; Vikat, Marilin (16. märts 2010). "Juhkental Juhkentali tänavast". Kroonika. Originaali arhiivikoopia seisuga 5. märts 2012. Vaadatud 6. aprill 2010.{{netiviide}}: CS1 hooldus: mitu nime: autorite loend (link) Grillhofer, Florian (12. märts 2010). "Estonia sends Malcolm Lincoln to the Eurovision Song Contest". ESCToday. Vaadatud 12. märts 2010. Webb, Glen (12. märts 2010). "Malcolm Lincoln & Manpower 4 to Oslo for Estonia". European Broadcasting Union. Vaadatud 12. märts 2010. "Malcolm Lincoln allkirjastas Universaliga artistilepingu". Delfi Publik. 28. aprill 2010. Originaali arhiivikoopia seisuga 20. juuli 2011. Vaadatud 28. aprill 2010. Saagim, Anu (14. mai 2010). "Malcolm Lincolni debüütalbum «Loaded With Zoul» ilmub 20. mail". Elu24. Vaadatud 25. mai 2010. MalcolmLincoln.com Malcolm Lincoln MySpace'is Maria Juur, "Entering the Malcolm Lincoln Centre", DiveDiveDive.org, 12. märts 2010 (inglise keeles)